3.   การประกอบธุรกิจของแต่ละสายผลิตภัณฑ์

  3.1 ลักษณะผลิตภัณฑ์

ผลิตภัณฑ์ของกลุ่มบริษัทสมบูรณ์ซึ่งดำเนินการผลิตโดยบริษัทฯ และบริษัทย่อย มีดังต่อไปนี้

1.  เพลาข้าง (Axle Shaft)

+-----------------+----------------------------------------------------+
| []              | เพลาข้าง (Axle Shaft)                               |
|                 | เป็นผลิตภัณฑ์หลักของกลุ่มบริษัทสมบูรณ์ผลิตโดย SAT              |
|                 | มีรายได้จากการขายคิดเป็นสัดส่วนร้อยละ 34                  |
|                 | ของรายได้จากการขายของกลุ่มบริษัทสมบูรณ์รวมในปี 2550        |
|                 | และบริษัทฯดำเนินธุรกิจผลิตเพลาข้างในประเทศไทยเป็นรายแรก    |
|                 | และเป็นรายใหญ่ที่สุดในปัจจุบัน                             |
|                 |                                                    |
|                 | เพลาข้างเป็น                                         |
|                 | เพลาเหล็กที่ต่อจากห้องเฟืองท้ายไปยังจานล้อหลังทั้งข้างซ้ายและขวา |
|                 | เพื่อถ่ายทอดแรงขับทางห้องเฟืองท้าย                        |
|                 | เป็นอุปกรณ์ที่ใช้สำหรับรถกระบะ                            |
|                 | กลุ่มลูกค้าที่สำคัญของกลุ่มบริษัทคือกลุ่มลูกค้าประเภทผู้ประกอบยานยนต์ |
|                 | (OEM) ได้แก่ บจ. มิตซูบิชิ มอเตอร์ส (ประเทศไทย) บจ. อีซูซุ   |
|                 | (ประเทศไทย) Auto Alliance Thailand Co., Ltd. บจ.   |
|                 | โตโยต้ามอเตอร์ (ประเทศไทย) กลุ่มบริษัท มิตซูบิชิ (ประเทศญี่ปุ่น) |
+-----------------+----------------------------------------------------+

นอกเหนือไปจากสัญญาซื้อขายที่มีกับลูกค้าแล้ว บริษัทฯ มีการทำสัญญาความช่วยเหลือทางเทคนิค
(Technical Assistance ”TA”) กับ Gohsyu Corporation
สำหรับกระบวนการผลิตงานทุบขึ้นรูป (Forging) มาตั้งแต่ปี 2538 และ กับ Ibara Seiki
Co., Ltd. สำหรับกระบวนการผลิตงานกลึง (Machining)
เพื่อการผลิตเพลาข้างและเพลาแหนบ มาตั้งแต่ปี 2538 เรื่อยมาจนถึงปัจจุบัน
(เพลาแหนบเป็นอีกผลิตภัณฑ์หนึ่งของบริษัทฯ ซึ่งมีสัดส่วนรายได้ประมาณร้อยละ 1
ของรายได้จากการขายรวมในปี 2548) โดย TA
ทั้งสองรายนี้เป็นผู้มีความเชี่ยวชาญในเทคโนโลยีดังกล่าวจากประเทศญี่ปุ่น
ทำให้ผลิตภัณฑ์ที่ได้จากการผลิตเป็นไปตามมาตรฐานความต้องการของลูกค้า
และสร้างความเชื่อมั่นให้กับลูกค้าได้เป็นอย่างดี

2.  แหนบแผ่น (Leaf Spring)

+------------------+---------------------------------------------------+
| []               | ผลิตภัณฑ์แหนบแผ่นผลิตโดย BSK โดยใน ปี 2549 มีสัดส่วนรายได้  |
|                  |                                                   |
|                  | ร้อยละ 14 ของรายได้จากยอดขายรวมของกลุ่มบริษัทสมบูรณ์ ทั้งนี้  |
|                  | กลุ่มลูกค้าของแหนบแผ่นมีทั้งลูกค้าผู้ประกอบยานยนต์ (OEM)       |
|                  | และผู้ค้าชิ้นส่วนอะไหล่ (REM) ลูกค้าหลักที่สำคัญได้แก่ บจ. มิตซูบิชิ |
|                  | มอเตอร์ส (ประเทศไทย) บจ. ย่งกี่ (1995)                |
|                  | และส่งออกไปยังประเทศญี่ปุ่น                             |
|                  |                                                   |
|                  | แหนบแผ่นมีลักษณะการซ้อนกันหลายๆ ชั้น ยึดติดกันด้วยสะดือแหนบ   |
|                  | เ                                                 |
|                  | ป็นอุปกรณ์ซึมซับแรงกระแทกในระบบกันสะเทือนระหว่างโครงรถยนต์ |
|                  | (Chassis) กับเพลารถซึ่งแข็งแรงและทนทาน                |
|                  | เหมาะสำหรับใช้กับรถบรรทุก และรถกระบะ                  |
+------------------+---------------------------------------------------+

ผู้ผลิตแหนบแผ่นในประเทศที่สำคัญรายอื่นๆ เช่น NHK Spring (Thailand) และกลุ่มสามมิตร
มอเตอร์ โดยกลุ่มบริษัทมีส่วนแบ่งทางการตลาดของแหนบแผ่นในตลาด OEM ประมาณร้อยละ 20
ทั้งนี้ BSK มีสัญญารับความช่วยเหลือทางเทคนิคจาก Mitsubishi Steel Manufacturing
Co., Ltd. ซึ่งทำให้กระบวนการผลิต และผลิตภัณฑ์ของ BSK
ได้รับความเชื่อมั่นจากลูกค้าเป็นอย่างดี

3.  จานเบรก และ เบรกดุม (Disc Brake & Drum Brake)

+------------------+---------------------------------------------------+
| []               | จานเบรก (Disc Brake) เป็นผลิตภัณฑ์หลักของกลุ่มบริษัทผลิตโดย |
|                  | SBM                                               |
|                  |                                                   |
|                  | จานเบรกเป็นจานเหล็กหล่อ กลึง/เจียรหน้าจานทั้ง 2           |
|                  | ข้างของหน้าจาน เพื่อให้ผ้าเบรกที่ติดอยู่กับก้านเบรกจับหน้าจาน    |
|                  | เพื่อทำหน้าที่หยุดการหมุนของล้อ เวลาเหยียบเบรก             |
|                  | ปกติจะใช้กับล้อหน้า (บางรุ่นสามารถใช้จานเบรกทั้ง 4 ล้อ)      |
+------------------+---------------------------------------------------+

+------------------+---------------------------------------------------+
| []               | เบรกดุม (Drum Brake)                               |
|                  | เป็นอีกผลิตภัณฑ์หลักของกลุ่มสมบูรณ์ผลิตโดย SBM               |
|                  |                                                   |
|                  | เบรกดุมเป็นจานเบรกอีกแบบที่กลึงผิวขับผ้าเบรกแบบด้ามแผ่นดัน    |
|                  | จากทางด้านในเพื่อทำหน้าที่หยุดการหมุนของล้อ(มักจะใช้กับล้อหลัง) |
+------------------+---------------------------------------------------+

จานเบรกและเบรกดุมมีรายได้รวมจากการขาย คิดเป็นสัดส่วนร้อยละ 10
ของรายได้จากการขายของกลุ่มบริษัทสมบูรณ์รวมในปี 2550 สามารถใช้ได้กับรถกระบะ
และรถยนต์ผู้โดยสาร ซึ่ง SBM มีการจำหน่ายให้กับลูกค้าประเภทผู้ประกอบยานยนต์ OEM
ลูกค้าหลักที่สำคัญได้แก่ บจ. ฮอนด้า ออโตโมบิล (ประเทศไทย) บจ. มิตซูบิชิ มอเตอร์ส
(ประเทศไทย) และ บจ. อีซูซุ มอเตอร์ส (ประเทศไทย) จำกัด เป็นต้น SBM
มีการทำสัญญาซื้อขายกับลูกค้าเหล่านี้ในลักษณะรายปีและมีการต่อสัญญาเป็นรายปีโดยอัตโนมัติในช่วง
Model Life

4.  ท่อรวมไอเสีย (Manifold Exhaust)

+------------------+---------------------------------------------------+
| []               | ท่อร่วมไอเสียเป็นหนึ่งในผลิตภัณฑ์หลักของ SBM                |
|                  | มีสัดส่วนรายได้ร้อยละ 5                                |
|                  | ของรายได้จากยอดขายรวมของกลุ่มบริษัทในปี 2550            |
|                  |                                                   |
|                  | ท่อร่วมไอเสียเป็นเหล็กหล่อ ลักษณะคล้ายๆ ท่อ 4-6            |
|                  | (ตามจำนวนลูกสูบ) ต่อมารวมกันก่อนปล่อยออกไปสู่ท่อไอเสีย      |
|                  | ทำหน้าที่ระบายไอเสียที่เกิดจากการเผาไหม้ของเครื่องยนต์       |
|                  | สามารถใช้ได้กับรถกระบะ และรถยนต์ผู้โดยสาร               |
|                  | โดยมีลูกค้าหลักที่สำคัญคือ บจ. Auto Alliance Thailand,    |
|                  | Co., Ltd. (Mazda&Ford) บจ. มิตซูบิชิ มอเตอร์ส          |
|                  | (ประเทศไทย) และ บจ. สยามออโตโมบิล                  |
+------------------+---------------------------------------------------+

5.  จานไฟและดุมล้อช่วยแรง (Fly Wheel Comp & Fly Wheel)

+------------------+---------------------------------------------------+
| []               | จานไฟและดุมล้อช่วยแรง (Fly Wheel Comp & Fly Wheel)   |
|                  | เป็นอีกผลิตภัณฑ์ที่ผลิตโดย SBM มีสัดส่วนรายได้ร้อยละ 4         |
|                  | ของรายได้จากการขายในปี 2550 ลูกค้าหลักที่สำคัญได้แก่ บจ.    |
|                  | มิตซูบิชิ มอเตอร์ส (ประเทศไทย) และ บจ. ฮอนด้า ออโตโมบิล  |
|                  | (ประเทศไทย)                                       |
|                  |                                                   |
|                  | ดุมล้อช่วยแรง เป็นจานขนาดใหญ่                          |
|                  | ติดอยู่กับเพลาข้อเสือของเครื่องยนต์                        |
|                  | เพื่อให้แรงเฉื่อยในการหมุนของเพลา                       |
|                  | ขับดันรอบการหมุนให้หมุนต่อไป เพื่อใช้จุดระเบิดในรอบต่อๆไป     |
+------------------+---------------------------------------------------+

ในด้านความช่วยเหลือทางเทคนิคการผลิต ปัจจุบัน SBM มีสัญญาความช่วยเหลือทางเทคนิคกับ
Ibara Seiki Co., Ltd. ประเทศญี่ปุ่น
ในด้านการออกแบบกระบวนการผลิตที่สามารถผลิตสินค้าที่มีคุณภาพ
และการพัฒนากระบวนการผลิตอย่างต่อเนื่อง

6.  เหล็กกันโคลง (Stabilizer Bar)

+-------------------+--------------------------------------------------+
| []                | ผลิตโดย BSK มีสัดส่วนรายได้ร้อยละ 5                    |
|                   | ของรายได้จากการขายรวมในปี 2550 ลูกค้าหลักที่สำคัญได้แก่    |
|                   | บจ. มิตซูบิชิ มอเตอร์ส (ประเทศไทย) บจ. ฮอนด้า ออโตโมบิล |
|                   | (ประเทศไทย) และ บจ. โตโยต้า มอเตอร์ (ประเทศไทย)    |
|                   |                                                  |
|                   | เหล็กกันโคลงเป็นเหล็กสปริงแท่งกลมยาว                   |
|                   | ดัดเป็นรูปร่างเพื่อยึดเข้ากับโครงรถ ซ้ายจรดขวา             |
|                   | เป็นตัวประคองให้การเข้าโค้งสามารถยึดเกาะถนนได้ดียิ่งขึ้น     |
+-------------------+--------------------------------------------------+

7.  สปริงขด (Coil Spring)

  -------------------- ---------------------------------------------------
  []                   ผลิตโดย BSK มีสัดส่วนรายได้ประมาณร้อยละ 5
                       ของรายได้จากการขายรวมในปี 2550 ลูกค้าหลักที่สำคัญได้แก่ บจ.
                       มิตซูบิชิ มอเตอร์ส (ประเทศไทย) บจ. ฮอนด้า ออโตโมบิล
                       (ประเทศไทย) และ บจ. โตโยต้ามอเตอร์ (ประเทศไทย)

  []                   สปริงขดสามารถแบ่งได้เป็นสปริงขดขึ้นรูปร้อนและสปริงขดขึ้นรูปเย็น
                       โดยเป็นเหล็กสปริงที่ขดเป็นม้วนๆ ใช้รับแรงกระแทกคู่กับ
                       Shock-Absorber
  -------------------- ---------------------------------------------------

นอกเหนือไปจากผลิตภัณฑ์ที่ได้กล่าวมาแล้วนั้น กลุ่มบริษัทสมบูรณ์ยังมีผลิตภัณฑ์อื่นๆที่สำคัญ ได้แก่
เพลาแหนบ (Trunnion Shaft) วาล์ว (Valve) พุชรอด (Push Rod) แท่นยึด (Bracket)
และผลิตภัณฑ์ที่เป็นงานหล่ออื่นๆ จาก SBM ซึ่งมีผลิตภัณฑ์ทั้งสิ้นรวมกันกว่า 20 รายการ

2.  การตลาดและภาวะการแข่งขัน

    1.  กลยุทธ์ทางการตลาด

กลุ่มบริษัทสมบูรณ์ดำเนินธุรกิจเกี่ยวกับอุตสาหกรรมรถยนต์
ทั้งทางด้านผลิตและจำหน่ายมานานมากกว่า 60 ปี
ได้รับความเชื่อถือและยอมรับจากลูกค้ามาโดยตลอด
ทั้งนี้เพราะว่ากลุ่มบริษัทให้ความสำคัญกับลูกค้าเป็นอันดับแรก
และได้ดำเนินกลยุทธ์ด้านการตลาดมาอย่างต่อเนื่องคือ Q C D E M

1)  Q (Quality) - คุณภาพสินค้าอยู่ในระดับมาตรฐานสากล
    กลุ่มบริษัทมีระบบมาตรฐานคุณภาพในระดับสากลโดยได้รับประกาศนียบัตร ISO/TS 16949
    และ ISO14001

2)  C (Cost) - ต้นทุนที่สามารถตอบสนองต่อตลาดและแข่งขันได้
    กลุ่มบริษัทมีการบริหารต้นทุนอย่างมีประสิทธิภาพ
    มีการกระบวนการพัฒนาปรับปรุงด้านต้นทุนอย่างต่อเนื่อง
    เพื่อรักษาระดับต้นทุนให้สามารถแข่งขันได้

3)  D (Delivery) - การส่งมอบที่ตรงเวลา กลุ่มบริษัทมีการพัฒนาระบบงาน Logistics
    โดยมีแผนติดตั้งระบบ Enterprise Resource Planning (ERP)
    เพื่อตอบสนองความต้องการของลูกค้าให้ส่งมอบตรงเวลาได้ ร้อยละ 100

4)  E (Engineering) - ความสามารถเชิงวิศวกรรม
    กลุ่มบริษัทมีการพัฒนาความสามารถเชิงวิศวกรรมทั้งทางด้านการออกแบบ การทำ Tooling
    กระบวนการวิธีการประเมินเชิงวิศวกรรมอย่างต่อเนื่อง
    ทั้งนี้กลุ่มบริษัทยังมีพันธมิตรทางธุรกิจกับผู้ให้ความช่วยเหลือทางเทคนิค (Technical
    Assistance “TA”)
    จากประเทศญี่ปุ่นเพื่อให้ความมั่นใจว่ากลุ่มบริษัทจะมีการผลิตสินค้าที่มีคุณภาพ
    ได้รับการถ่ายทอดเทคโนโลยีชั้นสูงอยู่ตลอดเวลา

5)  M (Management) - ความสามารถด้านการบริหารจัดการ
    กลุ่มบริษัทมีความสามารถด้านการบริหารจัดการที่สามารถตอบสนองต่อการแข่งขันทางธุรกิจและสภาวะทั่วไปทางเศรษฐกิจได้ดี
    โดยใช้แนวคิดใหม่ ๆ และการบริหารการจัดการความเสี่ยง (Risk Management)
    ที่มีการพัฒนาอย่างต่อเนื่อง

    1.  กลุ่มลูกค้าเป้าหมาย

1. ผู้ประกอบยานยนต์ (Original Equipment Manufacturer “OEM”)

ปัจจุบันเป็นกลุ่มลูกค้าหลัก ประกอบไปด้วยผู้ผลิตรถยนต์ค่ายญี่ปุ่นในประเทศ ได้แก่ มิตซูบิชิ,
โตโยต้า, ฮอนด้า, อีซูซุ, นิสสัน เป็นต้น และ กลุ่มลูกค้าในต่างประเทศเช่น ประเทศญี่ปุ่น
และประเทศในกลุ่มอาเซียน
ซึ่งกลุ่มบริษัทมีนโยบายที่จะสร้างความพึงพอใจกับลูกค้ากลุ่มนี้ให้มีมากขึ้นโดยเน้นกลยุทธ์ QCDEM
เป็นหลักดังที่กล่าวมาแล้ว ปัจจุบันมียอดขายประมาณร้อยละ 97 ของยอดขายรวม

2. ผู้ค้าอะไหล่รถยนต์ (Replacement Equipment Manufacturer “REM”)

กลุ่มบริษัทมีลูกค้าที่เป็นผู้ค้าอะไหล่รายใหญ่ดำเนินกิจการมานานจนเป็นที่รู้จักของร้านค้าอะไหล่ปลีกทั่วประเทศเป็นอย่างดี
คือบริษัท ย่งกี่ (1995) จำกัด ผลิตภัณฑ์หลักที่จำหน่ายในตลาดนี้คือแหนบแผ่น
และยังมีการส่งออกโดยตรงไปยังกลุ่มลูกค้าผู้ค้าอะไหล่ต่างประเทศอีกด้วย เช่น
ประเทศในกลุ่มอาเซียน เป็นต้น ปัจจุบันมียอดขายประมาณร้อยละ 3 ของยอดขายรวม

2.  ภาวะอุตสาหกรรมและภาวะการแข่งขัน

หลังจากวิกฤติเศรษฐกิจตั้งแต่ปี 2542 เป็นต้นมา
อุตสาหกรรมยานยนต์ของไทยมีการฟื้นตัวอย่างต่อเนื่องและมีแนวโน้มที่จะขยายตัวเป็นอย่างมากในอนาคตเนื่องจากประเทศไทยมีปัจจัยเกื้อหนุนหลายประการ
เช่นแรงงานมีความชำนาญสูงเนื่องจากประเทศไทยเป็นฐานการผลิตรถยนต์มานานมากกว่า 20 ปี
รัฐบาลมีนโยบายสนับสนุนอุตสาหกรรมยานยนต์โดยมีการดำเนินการกิจกรรมสนับสนุนผู้ประกอบยานยนต์และผู้ผลิตชิ้นส่วนในด้านต่างๆมากมาย
อุตสาหกรรมมีการขยายตัวอย่างกว้างขวางต่อเนื่อง ครอบคลุมในหลายๆผลิตภัณฑ์ ทำให้ Local
Content มีจำนวนมากขึ้นเรื่อยๆ ซึ่งสามารถรองรับความต้องการของผู้ผลิตรถยนต์ได้เป็นอย่างดี
และรัฐบาลยังมีข้อตกลงทำเขตการค้าเสรีแบบทวิภาคี (Free Trade Area “FTA”)
กับหลายๆประเทศที่เป็นคู่ค้ารายใหญ่
ทำให้ผู้ผลิตชิ้นส่วนยานยนต์ได้รับผลประโยชน์จากการส่งออกรถยนต์และชิ้นส่วนยานยนต์ที่มากขึ้น

[]

สภาวการณ์แข่งขันของผู้ประกอบชิ้นส่วนยานยนต์

จากภาวะการขยายตัวอย่างต่อเนื่องของอุตสาหกรรมรถยนต์ส่งผลให้ความต้องการชิ้นส่วนยานยนต์เพิ่มสูงขึ้นในทิศทางเดียวกัน
ภาวะการแข่งขันระหว่างผู้ประกอบการชิ้นส่วนยานยนต์ภายในประเทศโดยรวมในช่วง 3
ปีที่ผ่านมาเริ่มรุนแรงขึ้น อย่างไรก็ตาม
จากการที่ขนาดของธุรกิจที่มีการขยายตัวอย่างต่อเนื่องในระดับสูงจึงทำให้การแข่งขันโดยรวมในปัจจุบันยังไม่มีความรุนแรงมากนัก

ทั้งนี้ ผู้ประกอบการจะต้องพยายามรักษาระดับคุณภาพของสินค้าให้ได้ระดับตามมาตรฐาน
ซึ่งเป็นปัจจัยหลักในการตัดสินใจซื้อของลูกค้า
และผู้ประกอบการชิ้นส่วนยานยนต์ต้องมีการพัฒนาหรือปรับปรุงระบบการผลิตเพื่อลดต้นทุนการผลิตลงเพื่อช่วยลดต้นทุนการผลิตให้กับลูกค้าได้อีกทอดหนึ่ง
จึงจะสามารถรักษาความสามารถในการแข่งขันให้เหนือกว่าคู่แข่งได้

นอกจากนี้ผู้ผลิตชิ้นส่วนในประเทศยังต้องเตรียมพร้อมเพื่อรับแรงกดดันจากการเร่งพัฒนาคุณภาพ
อุตสาหกรรมยานยนต์ของผู้ประกอบการในประเทศจีนและอินเดีย
ซึ่งมีแหล่งวัตถุดิบและต้นทุนแรงงานที่ถูกกว่า
ดังนั้นเพื่อความอยู่รอดในระยะยาวผู้ประกอบการผลิตชิ้นส่วนในประเทศจะต้องมีการพัฒนาสินค้าไปอีกระดับหนึ่ง
โดยเป็นการพัฒนาสินค้าให้มีมูลค่าเพิ่ม แทนการขายเป็นชิ้นส่วนแต่เพียงอย่างเดียว
หรือเข้าร่วมวิจัยและพัฒนาผลิตภัณฑ์กับ TA หรือกับลูกค้าผู้ประกอบยานยนต์โดยตรง
ซึ่งเป็นทิศทางที่ผู้ประกอบการยานยนต์ให้ความสนใจอยู่

ในขณะนี้

สถานการณ์ภาพรวมของอุตสาหกรรมรถยนต์ในช่วงที่ผ่านมา มีการเจริญเติบโตอย่างต่อเนื่อง
โดยในปัจจุบัน ปี 2550 ยอดผลิตรถยนต์โดยรวมทั้งหมดมีจำนวน 1,287,346 คัน
เพิ่มขึ้นจากปีก่อนร้อยละ 8.36 แบ่งเป็นรถยนต์นั่งส่วนบุคคลจำนวน 315,444 คัน
คิดเป็นสัดส่วนร้อยละ 24.50 หรือมีอัตราเพิ่มขึ้นร้อยละ 5.56 รถกระบะขนาด 1 ตัน
(รวมรถกระบะเอนกประสงค์) จำนวน 948,388 คัน คิดเป็นสัดส่วนร้อยละ 73.67
หรือเพิ่มขึ้นร้อยละ 9.39 และรถเพื่อการพาณิชย์อื่น ๆ จำนวน 23,514 คัน คิดเป็นสัดส่วนร้อยละ
1.83 หรือเพิ่มขึ้นร้อยละ 2.75

อย่างไรก็ตาม ในปี 2550 ยอดขายรถยนต์ภายในประเทศลดลงจากปี 2549 ซึ่งมียอดขาย
682,161 คัน ลดลงเหลือ 631,251 คัน หรือลดลงจากปีก่อนร้อยละ 7.49
เนื่องจากปัญหาทางด้านการเมืองที่ต่อเนื่องจากปีที่ผ่านมา ราคาน้ำมันที่สูงขึ้น
ส่งผลต่อความเชื่อมั่นของผู้บริโภค ทำให้ยอดขายรถยนต์ภายในประเทศมีอัตราลดลงต่อเนื่องเป็นปีที่
2 ติดต่อกัน

แม้ว่ายอดขายรถยนต์ภายในประเทศจะลดลง และค่าเงินบาทที่แข็งค่าขึ้นก็ตาม
ยอดส่งออกรถยนต์กลับมีอัตราการเจริญเติบโตอย่างสูง
เนื่องจากความต้องการรถยนต์ในตลาดโลกมีอัตราที่สูงขึ้น
อีกทั้งผู้ผลิตรถยนต์ต่างๆมีการขยายช่องทางการส่งออกไปยังประเทศต่างๆมากขึ้น
โดยกำหนดให้ประเทศไทยเป็นศูนย์กลางการส่งออก
ทำให้ยอดส่งออกรถยนต์มีปริมาณสูงกว่ายอดขายรถยนต์ภายในประเทศไทยเป็นปีแรก
โดยมีตัวเลขการส่งออกจำนวน 690,110 คัน เพิ่มขึ้นจากปีก่อนถึงร้อยละ 28.04

ผู้ผลิตชิ้นส่วนยานยนต์ยังคงต้องพยายามพัฒนา และเพิ่มระดับคุณภาพของสินค้าให้ได้อย่างต่อเนื่อง
เพื่อเป็นการสร้างความได้เปรียบทางการแข่งขัน เนื่องจากรูปแบบของการแข่งขัน
จะเป็นการแข่งขันในระดับโลกมากขึ้น
ตามนโยบายของผู้ผลิตรถยนต์ที่จะมีการคัดเลือกผู้ผลิตจากประเทศต่าง ๆทั่วโลก
เพื่อให้สินค้าที่ได้มีต้นทุนที่ลดลงและสามารถนำไปใช้สำหรับรถยนต์ของตนเองทั่วโลก

2.  การจัดหาผลิตภัณฑ์หรือบริการ

    1.  กำลังการผลิต

บริษัทฯ และบริษัทย่อย มีกำลังการผลิตและการใช้กำลังการผลิตจำแนกตามผลิตภัณฑ์ดังต่อไปนี้

+------------+---------+--------+----+----------+---+---------+----+
| ผลิตภัณฑ์     | บ       | 2548   | %  | 2549     | % | 2550    | %  |
|            | ริษัทผู้ผลิต |        |    |          |   |         |    |
+------------+---------+--------+----+----------+---+---------+----+
| เพลาข้าง    | SAT     | 1,6    | 1  | 2        | 8 | 2,      | 97 |
|            |         | 37,106 | 05 | ,348,010 | 5 | 348,010 | .1 |
+------------+---------+--------+----+----------+---+---------+----+
| เพลาแหนบ   | SAT     | 10,824 | 98 | 10,824   | 8 | 10,824  | 1  |
|            |         |        |    |          | 8 |         | 07 |
+------------+---------+--------+----+----------+---+---------+----+
| จานเบรก    | SBM     | 1,0    | 86 | 1        | 8 | 1,      | 84 |
|            |         | 02,482 |    | ,104,152 | 5 | 100,000 |    |
+------------+---------+--------+----+----------+---+---------+----+
| เบรกดุม     | SBM     | 8      | 79 | 1        | 6 | 770,000 | 75 |
|            |         | 21,272 |    | ,002,266 | 5 |         |    |
+------------+---------+--------+----+----------+---+---------+----+
| ท่อร่วมไอเสีย | SBM     | 2      | 1  | 546,448  | 8 | 540,100 | 90 |
|            |         | 91,874 | 08 |          | 9 |         |    |
+------------+---------+--------+----+----------+---+---------+----+
| จา         | SBM     | 1      | 80 | 113,429  | 1 | 134,163 | 90 |
| นไฟและดุมล้อ |         | 18,895 |    |          | 0 |         |    |
|            |         |        |    |          | 0 |         |    |
| ช่วยแรง     |         |        |    |          |   |         |    |
+------------+---------+--------+----+----------+---+---------+----+
| ตัวจับยึด     | SBM     | 3      | 1  | 1        | 9 | 962,000 | 80 |
|            |         | 39,116 | 01 | ,008,504 | 6 |         |    |
+------------+---------+--------+----+----------+---+---------+----+
| แหนบแผ่น    | BSK     | 19,020 | 64 | 19,020   | 7 | 18,000  | 7  |
| (ตัน/ปี)     |         |        |    |          | 0 |         | 9. |
|            |         |        |    |          |   |         | 40 |
+------------+---------+--------+----+----------+---+---------+----+
| เหล็กกันโคลง | BSK     | 1,5    | 27 | 1        | 3 | 1,      | 4  |
|            |         | 93,455 |    | ,593,455 | 7 | 320,000 | 0. |
|            |         |        |    |          |   |         | 06 |
+------------+---------+--------+----+----------+---+---------+----+
| สปร        | BSK     | 1,5    | 38 | 1        | 4 | 1,      | 8  |
| ิงขดขึ้นรูปร้อน |         | 60,000 |    | ,560,000 | 9 | 200,000 | 2. |
|            |         |        |    |          |   |         | 29 |
+------------+---------+--------+----+----------+---+---------+----+

หมายเหตุ

1. กำลังการผลิตคำนวณจากเวลา 550 ชั่วโมงต่อเดือน

2. กำลังการผลิตผลิตภัณฑ์บางรายการของ SBM ลดลงเนื่องจากชิ้นส่วนใหม่ที่ได้รับ
ใช้เวลาในกระบวนการผลิตมากขึ้น ทำให้จำนวนชิ้นที่ผลิตได้ต่อชั่วโมงลดลง

3. กำลังการผลิตของผลิตภัณฑ์ เหล็กกันโคลง และสปริงขดขึ้นรูปร้อน ลดลงในปี 2550 เนื่องจาก
Product Mix ของลูกค้าบางรายใช้ Cycle Time ต่างกัน

4. BSK ได้หยุดดำเนินธุรกิจผลิตภัณฑ์สปริงขดขึ้นรูปเย็น และขายเครื่องอุปกรณ์เครื่องจักร เมื่อวันที่
21 ม.ค. 2551 เนื่องจากไม่มีการเติบโตของยอดขาย
ประกอบกับผลอัตรากำไรขั้นต้นติดลบมาตลอด 3 ปีที่ผ่านมา

2.  ขั้นตอนการผลิต

การผลิตสินค้าแต่ละชนิดของกลุ่มบริษัทเป็นการผลิตตามแบบ (Specification)
ที่ได้มีการกำหนดจากลูกค้าผู้ประกอบยานยนต์ โดยเริ่มจากการที่ลูกค้าส่ง Drawing
ของผลิตภัณฑ์ที่ต้องการมาให้ฝ่ายขาย เพื่อให้กลุ่มบริษัทศึกษาความเป็นไปได้ของการผลิต
จัดเตรียมความพร้อมของเครื่องจักรในการผลิต และเสนอราคาซื้อขาย และหากตกลงกันได้
ก็จัดทำเป็นสัญญาซื้อขายสินค้าในลำดับถัดมา และมีการต่อสัญญายาวไปเท่ากับ Model Life
ของรถยนต์รุ่นนั้นๆ

เพื่อให้การผลิตเป็นไปอย่างมีประสิทธิภาพ
ลูกค้าผู้ประกอบยานยนต์จะมีการจัดทำประมาณการการผลิตรถยนต์ประจำ 6
เดือนและส่งให้กลุ่มบริษัท ซึ่งฝ่ายผลิตของบริษัทฯ
และบริษัทย่อยจะได้มีการวางแผนการผลิตให้สอดคล้องกับแผนการผลิตรถยนต์ของลูกค้าดังกล่าว
และวางแผนการจัดซื้อวัตถุดิบให้เหมาะสมได้
โดยที่ลูกค้าจะมีการยืนยันยอดสั่งซื้อเป็นรายเดือนอีกครั้ง

ขั้นตอนการผลิตของบริษัทฯและบริษัทย่อยฯ ยกตามประเภทผลิตภัณฑ์หลักได้ดังนี้

[]

ในทุกสายการผลิต
บริษัทฯและบริษัทย่อยจัดให้มีการตรวจสอบคุณภาพของสินค้าก่อนที่จะทำการส่งมอบให้กับลูกค้า
โดยในปัจจุบันการส่งมอบสินค้าจัดทำใน 2 วิธีคือ 1)
ส่งมอบให้ลูกค้าที่สถานที่ของลูกค้าโดยการจ้างบริษัทขนส่ง 2
แห่งที่มีความน่าเชื่อเพื่อการส่งมอบที่ตรงเวลา และ 2) ลูกค้ามารับของเองที่โรงงานของบริษัทฯ
และบริษัทย่อย

ในปี 2547 BSK หนึ่งในกลุ่มบริษัทสมบูรณ์ ได้เริ่มนำการบริหารระบบการผลิต Just in Time
(JIT) เข้ามาใช้เพื่อให้สอดคล้องกับความต้องการของลูกค้า
ซึ่งคาดว่าจะเป็นอีกจุดเริ่มต้นหนึ่งที่จะช่วยทำให้กลุ่มบริษัทสมบูรณ์มีการบริหารเรื่องการผลิตและต้นทุนการผลิตได้มีประสิทธิภาพยิ่งขึ้น

3.  การจัดหาวัตถุดิบ

วัตถุดิบที่สำคัญในการผลิตของกลุ่มบริษัท ได้แก่ เหล็กแท่งท่อนกลม (Round Bar) เหล็กแบน
(Flat Bar) ซึ่งลูกค้าผู้ผลิตรถยนต์ เป็นผู้กำหนดชนิด (Specification)
และแหล่งที่มาของเหล็ก เพื่อเป็นการควบคุมคุณภาพของผลิตภัณฑ์
ซึ่งเหล็กดังกล่าวทั้งหมดเป็นเหล็กที่ต้องมีการนำเข้าจากต่างประเทศ
เนื่องจากไม่สามารถผลิตได้ในประเทศโดยบริษัทฯและบริษัทย่อยจัดซื้อโดยตรงกับผู้ผลิตในต่างประเทศ
และส่วนหนึ่งสั่งซื้อผ่านตัวแทนจำหน่ายที่มีอยู่ทั้งในประเทศและในต่างประเทศ
สำหรับวัตถุดิบที่สำคัญอีกรายการคือเศษเหล็กอัด (Steel Scrap)
ซึ่งเป็นการซื้อจากผู้ประกอบการภายในประเทศและบางส่วนลูกค้าผู้ผลิตรถยนต์เป็นผู้จัดหาให้

ในปี 2550 บริษัทฯ และบริษัทย่อยมีการสั่งซื้อเหล็กที่มาจากต่างประเทศประมาณร้อยละ 90-95
(ร้อยละ 50 ของยอดสั่งซื้อเหล็กเป็นการซื้อผ่านตัวแทนจำหน่ายและนำเข้าในประเทศไทย)
ส่วนที่เหลืออีกร้อยละ 5-10 เป็นเศษเหล็กอัดจากในประเทศ สำหรับเศษเหล็กอัดประมาณร้อยละ
15-20 ของปริมาณเศษเหล็กอัดโดยรวม ทางลูกค้าที่เป็นผู้ผลิตรถยนต์เป็นผู้จัดหาให้
คู่ค้าเหล็กที่สำคัญาของบริษัทฯได้แก่ บริษัท Metal One Service Thailand, Summitadvance
Material, Sunflag Iron And Steel จากประเทศอินเดีย, PT MSM INDO
จากประเทศอินโดนีเซีย, Nippon steel และ Sumitomo จากประเทศญี่ปุ่น เป็นต้น
ซึ่งบางรายเป็นตัวแทนจำหน่ายเหล็กให้กับผู้ผลิตรถยนต์ซึ่งเป็นลูกค้าของกลุ่มบริษัท
และบางรายเป็นผู้จำหน่ายวัตถุดิบที่กลุ่มบริษัทจัดหาเพิ่มเติมซึ่งมีเหล็กที่มีคุณสมบัติสอดคล้องกับความต้องการของลูกค้า
เพื่อกระจายความเสี่ยงของแหล่งวัตถุดิบและการบริหารต้นทุนให้เกิดประโยชน์สูงสุด
สำหรับเศษเหล็กจะซื้อจากผู้ประกอบการภายในประเทศหลายราย อย่างไรก็ตาม
กลุ่มบริษัทฯไม่มีการสั่งวัตถุดิบจากรายใดเกินกว่าร้อยละ 50 ของมูลค่าการสั่งซื้อวัตถุดิบ

การซื้อสินค้าจากตัวแทนจำหน่ายเหล็กของผู้ผลิตรถยนต์
ทำให้มั่นใจได้ว่าจะมีปริมาณเหล็กที่ต้องการเพื่อใช้ในการผลิตให้กับลูกค้าตามที่กำหนด
นอกจากนี้ยังสามารถต่อรองราคาขายสินค้ากับลูกค้าได้เมื่อราคาวัตถุดิบมีการปรับสูงขึ้นจึงไม่ส่งผลกระทบในเชิงลบต่อผลประกอบการของบริษัทฯ

4.  ความรับผิดชอบต่อสิ่งแวดล้อม ชุมชน และสังคม

บริษัทฯในกลุ่มสมบูรณ์ให้ความสำคัญกับความรับผิดชอบต่อสิ่งแวดล้อม ชุมชน และสังคม
โดยนำระบบการบริหารจัดการสิ่งแวดล้อม (ISO14001) เข้ามาดำเนินการอย่างจริงจังตั้งแต่ปี
2542 ทั้งนี้เพื่อควบคุม ป้องกัน และลดกระทบจากความเสี่ยงด้านปัญหาสิ่งแวดล้อมต่อชุมชนและสังคม
เช่น ปัญหามลภาวะด้านเสียง ฝุ่น และน้ำเป็นต้น
โดยมีการควบคุมให้เป็นไปตามเกณฑ์กำหนดของกฎหมาย มีการตรวจวัดและติดตามคุณภาพอากาศ
น้ำเสียภายในบริษัทฯ และเฝ้าระวังคุณภาพอากาศในบรรยากาศโดยทั่วไปในพื้นที่รอบ
ๆเป็นประจำอย่างต่อเนื่อง อีกทั้ง บริษัทฯ
ในกลุ่มสมบูรณ์ให้มีการวิจัยและพัฒนาเทคโนโลยีด้านการจัดการสิ่งแวดล้อมและมลพิษ
ซึ่งได้มีการนำมาปรับปรุงประสิทธิภาพการดำเนินงานของแผนกต่าง ๆ อาทิ
เทคโนโลยีอนุรักษ์พลังงาน การติดตั้งระบบดักฝุ่นและกำฝุ่นและ
ติดตั้งระบบบำบัดนำเสียจากกระบวนการผลิต
กิจกรรมลดของเสียทั้งจากกระบวนผลิตและการใช้งานทั่วไป เป็นต้น นอกจากนี้
บริษัทฯยังมีการเผยแพร่ข้อมูลการดำเนินงานด้านสิ่งแวดล้อม และให้ความร่วมมือ
และมีส่วนร่วมกับชุมชน สังคมเป็นประจำทุกปี

5.  งานที่ยังไม่ได้ส่งมอบ

  -ไม่มี-